1. ΝΟΜΟΣ 3752 της 5/12 Ιαν. 1929 Περί κυρώσεως δια Δ/των κανονισμών του προσωπικού νομικών προσώπων δημοσίου δικαίου ή φυσικών ή νομικών προσώπων συνδεομένων δια συμβάσεων μετά του Κράτους προς άσκησιν λειτουργίας κοινής χρήσεως και ωφελείας της αρμοδιότητος του υπουργείου της Συγκοινωνίας. Άρθρ.1.-Επιτρέπεται η κύρωσις δια Δ/των, εκδιδομένων προτάσει του υπουργού της Συγκοινωνίας. 1)Γενικών κανονισμών του προσωπικού νομικών προσώπων δημοσίου δικαίου ή φυσικών ή νομικών προσώπων συνδεομένων δια συμβάσεως μετά του Κράτους προς άσκησιν λειτουργίας κοινής χρήσεως και ωφελείας της αρμοδιότητος του υπουργείου της Συγκοινωνίας, διαγραφόντων δι’ έκαστον τούτων τας διακρίσεις του προσωπικού και τους όρους υφ’ ους τούτο προσλαμβάνεται, μονιμοποιείται απολύεται ή αποχωρεί της υπηρεσίας λόγω ορίου ηλικίας ή οιασδήποτε άλλης αιτίας, σταδιοδρομεί, μετατίθεται, αποσπάται, επανέρχεται εις την υπηρεσίαν κατόπιν στρατεύσεως, λαμβάνει αδείας απουσίας, δικαιούται εις ηθικάς ή υλικάς ανταμοιβάς, αποζημιούται εις διαφόρους περιπτώσεις και τιμωρείται. Έτι δε και τας γενικάς υποχρεώσεις αυτού τε και των ως άνω φυσικών ή νομικών προσώπων. Ο υπουργός της Συγκοινωνίας δικαιούται ν’ αντιπροσωπεύηται εις τα πειθαρχικά συμβούλια και τα συμβούλια προαγωγών δι’ υπαλλήλων της αρμοδίας διευθύνσεως του υπουργείου έχων το δικαίωμα της ακυρώσεως των αποφάσεων των πειθαρχικών συμβουλίων των επιβαλλουσών ποινήν πέραν της διμήνου αργίας. Εν περιπτώσει ακυρώσεως της αποφάσεως παραπέμπεται η υπόθεσις εις νέον πειθαρχικόν συμβούλιον, αναλόγου μεν συστάσεως, αλλ’ ανωτέρας ιεραρχικής διαβαθμίσεως, οριστικώς αποφαινόμενον. Επί των ανωτέρω ή τε διαδικασία και λοιπαί λεπτομέρειαι θέλουσι ρυθμισθή δια των ανωτέρω κανονισμών. 2)Κανονισμού ωρών εργασίας και αναπαύσεως του προσωπικού των ανωτέρω επιχειρήσεων. 3)Κανονισμών ταμείων, αφορώντων την περίθαλψιν των ασθενούντων ή παθόντων υπαλλήλων, τεχνιτών και εργατών (αλληλοβοηθείας, φυματιώντων, προνοίας κλπ.) των αυτών ως άνω προσώπων. Άρθρ.2.-Δια την κύρωσιν των κανονισμών τούτων προαπαιτείται η γνώμη των ενδιαφερομένων ως άνω προσώπων επί του προσωπικού υποβαλλομένη το πολύ εντός τριμήνου από της κοινοποιήσεως αυτών. Τα της εκπροσωπήσεως του προσωπικού θέλουσι καθορισθή δι’ ιδιαιτέρου Δ/τος. Εάν μετά την άνω υπό του υπουργείου κοινοποίησιν των κανονισμών προς τους ενδιαφερομένους παρέλθη άπρακτος η ως άνω τασσομένη προθεσμία, τεκμαίρεται εκ της σιωπής αποδοχή των κανονισμών και ο υπουργός της Συγκοινωνίας προβαίνει εις την έκδοσιν του κυρωτικού αυτών Δ/τος. Υποβληθεισών τυχόν διαφωνιών εντός της άνω τασσομένης προθεσμίας δι’ υπομνήματος των ενδιαφερομένων, αποφαίνεται ο υπουργός της Συγκοινωνίας ητιολογημένως, μετά γνώμην του αρμοδίου υπηρεσιακού συμβουλίου. Κατά της αποφάσεως του υπουργού εν διαφωνία επιτρέπεται εις τους ενδιαφερομένους προσφυγή ενώπιον του Ανωτάτου Συγκοινωνιακού Συμβουλίου, αποφαινομένου υποχρεωτικώς και οριστικώς εντός διμήνου από της υποβολής της προσφυγής. Επί τη βάσει και συμφώνως προς την απόφασιν του Ανωτάτου Συγκοινωνιακού Συμβουλίου ο Υπουργός της Συγκοινωνίας προβαίνει εις την έκδοσιν του κυρωτικού των κανονισμών Δ/τος. Δια πάσαν τροποποίησιν ή συμπλήρωσιν των εγκεκριμένων κανονισμών, προσκλήσει του Υπουργείου Συγκοινωνίας, ή αιτήσει των εν τω άρθρω πρώτω μνημονευομένων προσώπων, τηρείται η ανωτέρω διαγραφομένη διαδικασία. Άρθρ.3.-Αι διατάξεις των δυνάμει του παρόντος νόμου εκδοθησομένων ειδικώς δια το προσωπικόν κανονισμών, επέχουσαι θέσιν νόμου, θέλουσι πάντοτε επικρατεί των εχουσών οπωσδήποτε σχέσιν προς το αντικείμενον αυτών διατάξεων γενικωτέρων εργατικών νόμων ή Δ/των, ουχί όμως και των κυρούντων διεθνείς εργατικάς συμβάσεις. Εν τούτοις κατά την σύνταξιν των κανονισμών ταμείων των προβλεπομένων  εις την Σελ. 77 Κανονισμοί Προσωπικού Συγκοινωνιακών Επιχειρήσεων 21.Α.η.1 παρ. 3 του ανωτέρω άρθρ. 1 θα λαμβάνωνται υπ’ όψει οι διέποντες τα ταμεία ταύτα γενικοί νόμοι, όπως ταύτα προσαρμόζωνται κατά το δυνατόν προς τούτους. Άρθρ.4.-Δια πάσαν παράβασιν των επιχειρήσεων οιουδήποτε εν εφαρμογή κανονισμού δύναται ο υπουργός της Συγκοινωνίας να επιβάλη κατά του υπαιτίου προσώπου πρόστιμον (από 500 μέχρι 25.000 δραχμών) μετά προηγουμένην απολογίαν, υποβλητέαν εντός μηνιαίας τουλάχιστον προθεσμίας από της σχετικής προσκλήσεως. Εάν μετά την επιβολήν του ανωτέρω προστίμου δεν αρθή η αιτία η προκαλέσασα τούτο ή εάν ο υπαίτιος δεν συμμορφωθή εντός της ταχθησομένης προθεσμίας προς τας υποδείξεις του υπουργείου επί της γενομένης παραβάσεως, η ως άνω χρηματική ποινή δύναται να επιβάλληται κατ’ αυτού δι’ έκαστον παρερχόμενον απράκτως δεκαήμερον. Τα πρόστιμα ταύτα, καθώς και αι επιβαρύνσεις, εις ας η επιχείρησις θα υπόκειται εκ της μη εγκαίρου εφαρμογής των κανονισμών, ουδέποτε συνυπολογίζονται εις τας δαπάνας εκμεταλλεύσεως, εφ’ ων βασίζονται τα τιμολόγια. Επιτρέπεται, αντί της επιχειρήσεως, να τιμωρηθώσι δια χρηματικής ποινής ίσης προς το δέκατον της ανωτέρω οριζομένης εν εκάστη περιπτώσει και οι διευθυνταί της επιχειρήσεως, εν όσω συνετέλεσαν εις την παράβασιν των κανονισμών ή των σχετικών διαταγών του υπουργείου. Πάντα τα δυνάμει του παρόντος άρθρου επιβαλλόμενα πρόστιμα βεβαιούνται υπό του υπουργού της Συγκοινωνίας επί του αρμοδίου ταμείου ως δημόσια έσοδα και εισπράττονται κατά τας περί τούτων κειμένας διατάξεις. Άρθρ.5.-Τα πρόστιμα του προηγουμένου άρθρου δύνανται να επιβληθώσιν ομοίως εν περιπτώσει αρνήσεως παροχής αιτουμένων παρά του υπουργείου πληροφοριών ή μη απαντήσεως εντός τασσομένης προθεσμίας αναλόγου προς το θέμα των αιτουμένων πληροφοριών και κατόπιν σχετικής υπομνήσεως. Άρθρ.6.-Την απόφασιν του υπουργού της Συγκοινωνίας περί επιβολής προστίμου δύναται ο υπόλογος μετά την καταβολήν του ημίσεος αυτού να εκκαλέση ενώπιον του Συμβουλίου Επικρατείας, ή μέχρι της συστάσεως αυτού ενώπιον του πρώτου Τμήματος του Αρείου Πάγου. Εάν η απόφασις επικυροί την καταβολήν του προστίμου πέραν του καταβληθέντος ημίσεος, ο υπόλογος υποχρεούται εις την επί πλέον καταβολήν ταύτην, εάν δε η απόφασις κατακυροί ολιγώτερον ή είναι ακυρωτική, επιστρέφεται εις τον δικαιούχον εκ της προκαταβολής παν περίσσευμα. Σελ. 78 Άρθρ.7.-Καταργούνται 1)ο νόμ. ΔΚΗ΄ (υπ’ αριθ. 4028) παραμένει δε εν ισχύϊ δι εκάστην επιχείρησιν ο επί τη βάσει τούτου δι’ εφαρμογή Γενικός Κανονισμός του προσωπικού της εξωτερικής υπηρεσίας, μέχρις αντικαταστάσεως αυτού, δυνάμει του παρόντος νόμου, 2)το άρθρ. 7 του Ν.Δ. της 9 Μαρτ. 1925 «περί εκτελέσεως αποφάσεων Επιτροπής οικονομιών, αφορωσών τους Σιδηροδρόμους του Ελληνικού Κράτους» από της ενάρξεως της ισχύος του νέου Κανονισμού του Ταμείου Αλληλοβοηθείας των Σιδηροδρόμων τούτων, και 3)πάσα άλλη διάταξις αντικειμένη εις τον παρόντα νόμον. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 21.Α.η.1 Κανονισμοί Προσωπικού Συγκοινωνιακών Επιχειρήσεων